**Zadaci za pripremu**

**Duljina**

1. Jedna morska milja ima 1852 m. Vozeći se brodom između dva otoka prešli smo 11.4 morskih milja. Kolika je to udaljenost izraženo u kilometrima? (***rj. 21.1128 km***)
2. Duljina koraka je 70 cm. Koliki smo put prešli, izraženo u metrima, ako smo pritom izbrojali 2356 koraka? (***rj. 1649.2 m***)
3. Duljina nogometnih vrata iznosi 7.32 m, a visina 2.44 m. Oba podatka izrazi u centimetrima i izračunaj koliko je metara metalne cijevi potrebno za postavljanje vrata. (***rj. 12.2 m***)
4. Elektroprivreda postavlja kablove za dalekovod. Na kolutu je ostao jedan dio kabla debljine 8 cm. Namotaji su jedan do drugog namotani u jedan red širine 0.96 m. Za jedan namotaj oko koluta treba 180 cm kabela. Kolika je ukupna duljina preostalog kabla na kolutu? (***rj. 21.6 m***)
5. Atletska staza duga je 400 m. Koliko će puta stazom protrčati atletičar u utrci na 10 km? (***rj. 25 puta***)
6. Josip je visok 168 cm, a Karlo 1,72 m. Kolika je razlika njihovih visina izražena u dm? (***rj. 0.4 dm***)
7. Debljina novčića je 2 mm. Koliko novčića možemo naslagati u toranj od novčića visok 6 cm? (***rj. 30 novčića***)